FI Euroopan unionin virallinen lehti L 171/131

KOMISSION TÄYTÄNTÖÖNPANOASETUS (EU) 2017/1186,

annettu 3 päivänä heinäkuuta 2017,

tehoaineen hajukarkottimet, eläin- tai kasviperäiset/raaka mäntyöljy, hyväksynnän peruuttamisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti sekä komission täytäntöönpanoasetuksen (EU) N:o 540/2011 muuttamisesta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 21 artiklan 3 kohdan toisen vaihtoehdon ja 78 artiklan 2 kohdan,

sekä katsoo seuraavaa:

(1) Komission direktiivillä 2008/127/EY (2) sisällytettiin hajukarkottimet, eläin- tai kasviperäiset/raaka mäntyöljy, tehoaineena neuvoston direktiivin 91/414/ETY (3) liitteeseen I. Komission täytäntöönpanoasetuksessa (EU) N:o 637/2012 (4) edellytetään, että asianomaiset jäsenvaltiot varmistavat, että ilmoittaja, jonka pyynnöstä hajukarkottimet, eläin- tai kasviperäiset/raaka mäntyöljy, on sisällytetty mainittuun liitteeseen, toimittaa vahvistavia tietoja kaupallisesti valmistetun teknisen materiaalin ja toksisuustutkimuksissa käytetyn testausmateriaalin spesifikaatioiden vastaavuudesta viimeistään 1 päivänä toukokuuta 2013 ja kyseisen aineen toksikologisista ominaisuuksista viimeistään 31 päivänä toukokuuta 2014.

(2) Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (5) liitteessä olevassa A osassa.

(3) Noudattaakseen johdanto-osan 1 kappaleessa tarkoitettua lisätietojen toimittamista koskevaa velvoitetta ilmoittaja toimitti huhtikuussa 2013 tietoja esittelevälle jäsenvaltiolle eli Kreikalle.

(4) Kreikka arvioi ilmoittajan toimittamat tiedot sekä arviointimenettelyn aikana toimitetut niihin liittyvät lisätiedot. Se toimitti arviointinsa arviointikertomusluonnoksen lisäyksenä muille jäsenvaltioille, komissiolle ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, marraskuussa 2014 ja marraskuussa 2015.

(5) Jäsenvaltioita, hakijaa ja elintarviketurvallisuusviranomaista kuultiin ja niitä pyydettiin esittämään huomautuksensa esittelijänä olevan jäsenvaltion arvioinnista. Elintarviketurvallisuusviranomainen julkaisi teknisen raportin, jossa esitettiin yhteenveto 27 päivänä maaliskuuta 2015 järjestetystä raakaa mäntyöljyä koskevasta kuulemisesta (6).

(6) Ottaen huomioon ilmoittajan toimittamat tiedot, esittelijänä olevan jäsenvaltion suorittaman kyseisten tietojen arvioinnin sekä jäsenvaltioiden ja elintarviketurvallisuusviranomaisen arvioinnista esittämät huomautukset komissio katsoo, että vahvistavat tiedot eivät ole riittäviä, jotta voitaisiin tehdä kaupallisesti valmistetun teknisen materiaalin ja toksisuustutkimuksissa käytetyn testausmateriaalin spesifikaatioiden vastaavuutta ja aineen toksikologista profiilia koskevia päätelmiä.

(7) Komissio pyysi ilmoittajaa toimittamaan komission toteamuksia koskevat huomautuksensa.

(8) Ilmoittajan esittämistä perusteluista huolimatta komissio on tullut siihen tulokseen, että toimitetut tiedot ovat puutteellisia, eikä niiden perusteella voida tehdä kaupallisesti valmistetun teknisen materiaalin ja toksisuustutkimuksissa käytetyn testausmateriaalin spesifikaatioiden vastaavuutta ja aineen toksikologista profiilia koskevia päätelmiä.

(9) Tämän vuoksi on aiheellista peruuttaa kyseisen tehoaineen hyväksyntä.

(10) Täytäntöönpanoasetuksen (EU) N:o 540/2011 liitettä olisi sen vuoksi muutettava.

(11) Jäsenvaltioille olisi annettava aikaa kyseistä tehoainetta sisältävien kasvinsuojeluaineiden lupien peruuttamiseen.

(12) Jos jäsenvaltiot myöntävät kyseistä tehoainetta sisältävien kasvinsuojeluaineiden osalta siirtymäajan asetuksen (EY) N:o 1107/2009 46 artiklan mukaisesti, kyseisen siirtymäajan olisi päätyttävä viimeistään 24 päivänä lokakuuta 2018.

(13) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Hyväksynnän peruuttaminen

Peruutetaan tehoaineen hajukarkottimet, eläin- tai kasviperäiset/raaka mäntyöljy, hyväksyntä.

2 artikla

Täytäntöönpanoasetuksen (EU) N:o 540/2011 muuttaminen

Poistetaan täytäntöönpanoasetuksen (EU) N:o 540/2011 liitteessä olevasta A osasta hajukarkottimia, eläin- tai kasviperäiset/raaka mäntyöljy, koskeva rivi 250.

3 artikla

Siirtymätoimenpiteet

Jäsenvaltioiden on peruutettava hajukarkottimia, eläin- tai kasviperäiset/raaka mäntyöljy, tehoaineena sisältävien kasvinsuojeluaineiden hyväksynnät viimeistään 24 päivänä lokakuuta 2017.

4 artikla

Siirtymäaika

Jäsenvaltioiden asetuksen (EY) N:o 1107/2009 46 artiklan mukaisesti mahdollisesti myöntämän siirtymäajan on oltava mahdollisimman lyhyt, ja sen on päätyttävä viimeistään 24 päivänä lokakuuta 2018.

5 artikla

Voimaantulo

Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä heinäkuuta 2017. Komission puolesta Puheenjohtaja Jean-Claude JUNCKER

(1) EUVL L 309, 24.11.2009, s. 1.

(2) Komission direktiivi 2008/127/EY, annettu 18 päivänä joulukuuta 2008, neuvoston direktiivin 91/414/ETY muuttamisesta useiden tehoaineiden sisällyttämiseksi siihen (EUVL L 344, 20.12.2008, s. 89).

(3) Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

(4) Komission täytäntöönpanoasetus (EU) N:o 637/2012, annettu 13 päivänä heinäkuuta 2012, täytäntöönpanoasetuksen (EU) N:o 540/2011 muuttamisesta tehoaineiden rautasulfaatti, hajukarkottimet, eläin- tai kasviperäiset / raaka mäntyöljy, ja hajukarkottimet, eläin- tai kasviperäiset / mäntypiki, hyväksymisedellytysten osalta (EUVL L 186, 14.7.2012, s. 20).

(5) Komission täytäntöönpanoasetus (EU) N:o 541/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta annetun täytäntöönpanoasetuksen (EU) N:o 540/2011 muuttamisesta (EUVL L 153, 11.6.2011, s. 1).

(6) EFSA (Euroopan elintarviketurvallisuusviranomainen), 2015. Technical report on the outcome of the consultation with Member States, the applicant and EFSA on the pesticide risk assessment of confirmatory data for tall oil crude. EFSA supporting publication 2015:EN-781. s. 14.